**Pop Up -kesäkahvila Jemma avautuu 8.6. Nelimarkka-museon terassilla**

Nelimarkka-museon yhteydessä, museon takaterassilla toimii kesäkuukausien ajan museon ja Alajärven nuorisotoimen yhteistyössä toteutettu Pop Up-kesäkahvila **Jemma.**

**Lämpimästi tervetuloa tiedotustilaisuuteen keskiviikkona 2.6. klo 14.**

**Paikalla on Museon ja nuorisotoimen edustajat, sekä kahvilaan kesäksi työllistyvät nuoret. Myös Kaupunginjohtaja Vesa Koivunen on paikalla kaupungin edustajana.**

Kahvila palvelee museon asiakkaita, ja tarjoaa viihtyisän pysähtymispaikan myös paikallisille ohikulkijoille kauniin järvimaiseman ja kahvikupposen äärellä. Kahvilayhteistyö tarjoaa kesätyöpaikan neljälle Alajärveläiselle nuorelle. Nuoret ovat olleet mukana kahvilan valmisteluissa alusta lähtien, toukokuussa Alajärveläiset nuoret toteuttivat museon työpajassa hienon graffitin, Turkulaisen graffititaiteilijan, Matti Lankisen ohjauksessa.

”Olemme iloisia tästä uudesta yhteistyöavauksesta Nelimarkka-museon ja Alajärven nuorisotoimen välillä. Yhteistyössä on voimaa. Haluamme että jokainen kesän kahvilakävijä saa mukaansa siemauksen tästä hyväntuulisesta energiasta!” – Toteavat Nelimarkkamuseon museolehtori Elina Suutari ja Alajärven kaupungin nuoriso-ohjaaja Tuomas Lahdenperä

Kahvilan erikoisuus on Frappe-jääkahvit, sekä herkulliset smoothiet. Tarjoilemme myös Alajärveläisen Kultahehkun uudistamia Nelimarkka-leivoksia ja pienen Teerijärveläisen limonaditehtaan valmistamia marjalimuja.

**Kesäkahvila on avoinna 8.6. lähtien ti-pe klo 11-17.**

**Lisätietoja:**

**Elina Suutari**

**Museolehtori, Nelimarkka-museo**

elina.suutari@alajarvi.fi
Puh. 044 297 0501